
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 1513 

13 Οκτωβρίου 2006 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 


Πολιτογράφηση Ομογενούς Αλλοδαπού ΣΙΖΟΠΟΥ- 
ΛΟΥ ΑΝΔΡΕΑ του ΑΛΕΞΑΝΔΡΟΥ. 1 

Έναρξη της συγκομιδής και της συσκευασίας των 
ακτινιδίων για την εμπορική περίοδο 2006-2007. 2 

Για τους όρους αμοιβής και εργασίας των με σχέση 
εργασίας Ιδιωτικού Δικαίου Δημοσιογράφων που 
υπηρετούν στο Δημόσιο, ΝΠΔΔ και ΟΤΑ». 

Τροποποίηση συστατικής πράξης της Αμιγούς Δη¬ 
μοτικής Επιχείρησης «Υδροηλεκτρικός Σταθμός 
Τσιβλού του Δήμου Ακράτας». 

Σύσταση Νομικού Προσώπου Δημοσίου Δικαίου με 
την επωνυμία «Σχολική Επιτροπή Ειδικού Εργα¬ 
στηρίου Επαγγελματικής Εκπαίδευσης Κοζά¬ 
νης». 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση σφάλματος στην υπ’ αριθμ. 2/38710/0022/ 
28.7.2006 απόφαση του Υπουργού Οικονομίας και 
Οικονομικών. 6 


ΑΠΟΦΑΣΕΙ Σ 

(ΐ) 

Πολιτογράφηση Ομογενούς Αλλοδαπού ΣΙΖΟΠΟΥΛΟΥ 
ΑΝΔΡΕΑ του ΑΛΕΞΑΝΔΡΟΥ. 

Ο ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ 

Με την υπ’ αριθμ. Φ. 106334/21349/10.10.2006 απόφαση 
του Υφυπουργού Εσωτερικών Δημ. Διοίκησης & Αποκ/ 
σης, γίνεται δεκτή η από 1.3.2006 αίτηση πολιτογράφη¬ 
σης του ομογενούς αλλοδαπού ΣΙΖΟΠΟΥΛΟΥ ΑΝΔΡΕΑ 
του ΑΛΕΞΑΝΔΡΟΥ, για την απόκτηση της Ελληνικής 
ιθαγένειας. 


Αριθμ. 252812 (2) 

Έναρξη της συγκομιδής και της συσκευασίας των ακτι¬ 
νιδίων για την εμπορική περίοδο 2006-2007. 

Ο ΥΠΟΥΡΓΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ 

Έχοντας υπόψη: 

1. Τις διατάξεις: 

α) Της παρ. 4 του άρθρου 19 του ν. 4035/1960 «Περί 
μέτρων επεκτάσεως και βελτιώσεως των δενδροκηπευ- 
τικών καλλιεργειών και άλλων τινών διατάξεων» (ΦΕΚ 
15 Α'). 

β) Του άρθρου 90 του Κώδικα Νομοθεσίας για την 
Κυβέρνηση και τα Κυβερνητικά Όργανα, που κυρώθηκε 

4 με το άρθρο πρώτο του π.δ. 63/2005 «Κωδικοποίηση 
της νομοθεσίας για την Κυβέρνηση και τα Κυβερνητικά 
Όργανα» (ΦΕΚ 98 Α'). 

2. Τον Καν. (ΕΚ) 1673/2004 της Επιτροπής (ΕΈ. ί 

5 300/25.9.2004) «για τον καθορισμό των εμπορικών προ¬ 
διαγραφών για τα ακτινίδια». 

3. Τον Καν. (ΕΚ) 1148/2001 της Επιτροπής (ΕΈ. Ι_ 
156/2001) «σχετικά με τους ελέγχους τήρησης προδια¬ 
γραφών εμπορίας που εφαρμόζονται στον τομέα των 
νωπών οπωροκηπευτικών, όπως τροποποιήθηκε με τους 
Κανονισμούς (ΕΚ) 2379/2001 (ΕΈ. ί 321/15), 2540/2001 (ΕΈ. 
ί 341/79) και 408/2003 (ΕΈ. Ι_ 62/8)». 

4. Το γεγονός ότι από την εφαρμογή της παρούσας 
απόφασης δεν προκαλείται δαπάνη σε βάρος του κρα¬ 
τικού προϋπολογισμού, αποφασίζουμε: 

1. Ορίζουμε την 16η Οκτωβρίου 2006 ως ημερομηνία 
έναρξης της συγκομιδής και της συσκευασίας των ακτι¬ 
νιδίων για την εμπορική περίοδο 2006-2007. 

2. Κατά τα λοιπά εφαρμόζονται οι διατάξεις της αριθ. 
286009/30.9.2004 απόφασης του Υπουργού Αγροτικής 
Ανάπτυξης και Τροφίμων «Συμπληρωματικά μέτρα 
εφαρμογής του Καν. (ΕΚ) 1673/2004 των Ε.Κ. για τον 
καθορισμό των εμπορικών προδιαγραφών για τα ακτι¬ 
νίδια» (ΦΕΚ 1508 Β'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 


Ο ΥΦΥΠΟΥΡΓΟΣ 

ΑΘ. ΝΑΚΟΣ 


Ο ΥΠΟΥΡΓΟΣ 

ΕΥΑΓ. ΜΠΑΣΙΑΚΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθμ. 25411 (3) 

Για τους όρους αμοιβής και εργασίας των με σχέση ερ¬ 
γασίας Ιδιωτικού Δικαίου Δημοσιογράφων που υπη¬ 
ρετούν στο Δημόσιο, ΝΠΔΔ και ΟΤΑ». 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ - ΕΞΩΤΕΡΙΚΩΝ - 
ΕΘΝΙΚΗΣ ΑΜΥΝΑΣ - ΑΝΑΠΤΥΞΗΣ - 
ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ - ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ - 

ΑΠΑΣΧΟΛΗΣΗΣ ΚΑΙ ΚΟΙΝΩΝΙΚΗΣ ΠΡΟΣΤΑΣΙΑΣ 
ΥΓΕΙΑΣ ΚΑΙ ΚΟΙΝΩΝΙΚΗΣ ΑΛΛΗΛΕΓΓΥΗΣ - 
ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ - 
ΔΙΚΑΙΟΣΥΝΗΣ - ΠΟΛΙΤΙΣΜΟΥ - 

ΤΟΥΡΙΣΤΙΚΗΣ ΑΝΑΠΤΥΞΗΣ - ΜΕΤΑΦΟΡΩΝ ΚΑΙ 
ΕΠΙΚΟΙΝΩΝΙΩΝ - ΔΗΜΟΣΙΑΣ ΤΑΞΗΣ - 
ΕΜΠΟΡΙΚΗΣ ΝΑΥΤΙΛΙΑΣ - ΜΑΚΕΔΟΝΙΑΣ-ΘΡΑΚΗΣ - 
ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ - 
ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 19 παρ. 2 του ν. 1876/1990 
«Ελεύθερες συλλογικές διαπραγματεύσεις και άλλες 
διατάξεις» (ΦΕΚ 27/Α/90). 

2. Τις διατάξεις του άρθρου 90 του Κώδικα Νομοθε¬ 
σίας για την Κυβέρνηση και τα κυβερνητικά όργανα 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α'). 

3. Τις διατάξεις του άρθρου 40 του ν. 849/1978 «Περί 
παροχής κινήτρων κ.λπ.», όπως συμπληρώθηκαν με το 
άρθρο 8 του ν. 2129/1993. 

4. Τις διατάξεις του άρθρου 6 του ν. 1264/1982, όπως 
συμπληρώθηκε με τις διατάξεις του άρθρου 8 του ν. 
1915/1990, σε συνδυασμό με την ιδιωτική συμφωνία της 
6.2.1996 μεταξύ Ε.Ι.Η.Ε.Α. και Ε.Σ.Η.Ε.Α. 

5. Την υπ’ αριθμ. 11401/16.5.2006 απόφαση κήρυξης 
υποχρεωτικής της από 7.3.2006 Συλλογικής Σύμβασης 
Εργασίας (ΦΕΚ 683/Β/31.5.2006). 

6. Το γεγονός ότι από τις διατάξεις της απόφα¬ 
σης αυτής προκαλείται επιπλέον ετήσια δαπάνη, που 
ανέρχεται στο ποσό των 325.000,00 Ευρώ για το έτος 
2006, και 345.000,00 Ευρώ για το έτος 2007, η οποία θα 
αντιμετωπισθεί από τα περιθώρια των πιστώσεων του 
προϋπολογισμού κάθε φορέα του Δημοσίου, Ν.Π.Δ.Δ., 
και Ο.ΤΑ, κατά το μέρος που τους αναλογεί και από 
τις εγγεγραμμένες πιστώσεις της Γ ενικής Γ ραμματείας 
Επικοινωνίας και Γ ενικής Γ ραμματείας Ενημέρωσης. 

7. Το γεγονός ότι, συντρέχει περίπτωση αδυναμίας 
υπογραφής Συλλογικής Σύμβασης Εργασίας για το πα¬ 
ρακάτω προσωπικό. 

8. Την υπ’ αριθμ. Υ.93/26.5.2004 (ΦΕΚ 789/Β/26.5.2004) 
απόφαση του Πρωθυπουργού «Καθορισμός αρμοδιοτή¬ 
των του Υπουργού Επικράτειας». 

9. Την υπ’ αριθμ. 37930/ΔΙΟΕ 1264/14.10.2005 (ΦΕΚ 1432/ 
Β') απόφαση του Πρωθυπουργού και του Υπουργού Οι¬ 
κονομίας και Οικονομικών «Καθορισμός αρμοδιοτήτων 
των Υφυπουργών Οικονομίας και Οικονομικών», όπως 
τροποποιήθηκε με την υπ’ αριθμ. 5733/ΔΙΟΕ 179/9.2.2006 
όμοια (ΦΕΚ 204 Β'), αποφασίζουμε: 

1. Ορίζουμε ότι, οι προβλεπόμενοι μηνιαίοι βασικοί 
μισθοί (εσωτερικοί), που αναφέρονται στην από 7.3.2006 


Συλλογική Σύμβαση Εργασίας «Σχετική με τους όρους 
αμοιβής και εργασίας των Συντακτών-Μελών της Ένω¬ 
σης Συντακτών Ημερησίων Εφημερίδων Αθηνών, που 
απασχολούνται σε εφημερίδες-μέλη της Ένωσης Ιδιο¬ 
κτητών Ημερησίων Εφημερίδων Αθηνών» ισχύουν από 
1.1.2006 έως 31.12.2006 και από 1.1.2007 έως 31.12.2007, 
σύμφωνα με τις αντίστοιχες διακρίσεις της Σ.Σ.Ε., και για 
τους δημοσιογράφους με σχέση εργασίας Ιδιωτικού Δι¬ 
καίου που υπηρετούν στο Δημόσιο, Ν.Π.Δ.Δ. και Ο.ΤΑ. 

2. Ως υπηρεσία για την εξέλιξη των ανωτέρω μισθω¬ 
τών στους βασικούς μισθούς υπολογίζεται: 

α) Η υπηρεσία ως δημοσιογράφων που προσφέρθηκε 
στο Δημόσιο, ΝΠΔΔ και ΟΤΑ. 

β) Η προϋπηρεσία ομοίως ως δημοσιογράφων σε οποι- 
οδήποτε άλλο εργοδότη. 

Προσκομιζόμενες υπηρεσίες και προϋπηρεσίες ως 
ανωτέρω, πέραν από τη βεβαίωση των εργοδοτών, πρέ¬ 
πει να συνοδεύονται και με βεβαίωση οικείων ασφαλι¬ 
στικών ταμείων με την οποία θα αποδεικνύεται η ασφα¬ 
λιστική κάλυψη αυτών. 

3. Χορηγούνται τα κάτωθι επιδόματα υπολογιζόμενα 
επί των ανωτέρω βασικών μισθών: 

α) Επίδομα συζύγου, (γάμου), σε ποσοστό 10%, που 
χορηγείται υφισταμένου του γάμου, και, σε περίπτωση 
διάζευξης ή διάστασης ή χηρείας, εφόσον ο μισθωτός 
έχει την επιμέλεια των τέκνων και συγκατοικεί με αυτά, 
για όσο χρόνο δικαιολογείται η καταβολή επιδόματος 
τέκνων. 

β) Επίδομα τέκνων, σε ποσοστό 5% για κάθε τέκνο 
ανεξαρτήτως αριθμού και μέχρι συμπληρώσεως του 
18ου έτους της ηλικίας τους ή του 19ου έτους, εφόσον 
φοιτούν στη Μέση Εκπαίδευση. 

Σε περίπτωση που τα τέκνα φοιτούν σε ανώτερες ή 
ανώτατες σχολές, καθώς και σε Ινστιτούτα Επαγγελ¬ 
ματικής Κατάρτισης (Ι.Ε.Κ.), το επίδομα αυτό παρέχεται 
και κατά το χρόνο φοίτησης τους, όπως αυτός προ- 
βλέπεται από τον οργανισμό κάθε σχολής και πάντως 
όχι πέραν από τη συμπλήρωση του 24ου έτους της 
ηλικίας τους. 

Γ ια τη διακοπή του ανωτέρω επιδόματος, ως ημέρα 
γέννησης των παιδιών θεωρείται η 31η Δεκεμβρίου του 
έτους γέννησης τους, και προκειμένου περί φοιτητών ή 
σπουδαστών, η λήξη του ακαδημαϊκού ή σπουδαστικού 
έτους. 

Γ ια παιδιά που έχουν αναπηρία (σωματική ή πνευμα¬ 
τική) για άσκηση βιοποριστικού επαγγέλματος και σε 
ποσοστό 50% και άνω, το εν λόγω επίδομα χορηγείται 
χωρίς κανένα περιορισμό του ορίου της ηλικίας τους. 

γ) Επίδομα πολυετούς υπηρεσίας σε ποσοστό 5% για 
κάθε τριετία συνεχούς παραμονής στον ίδιο εργοδότη 
και μέχρι δύο (2) τριετίες συμπληρωμένες και 5% για 
την επόμενη μετά τις δύο τριετίες πενταετία. 

δ) Ειδικό επίδομα, σε ποσοστό 20% σε όσους εκτε- 
λούν καθήκοντα προϊσταμένου Διευθύνσεων, Τμημάτων, 
Γραφείων Τύπου και Επικοινωνίας Εξωτερικού καθώς 
και Γραφείων Τύπου φορέων του Δημοσίου, Ν.Π.Δ.Δ., 
και Ο.Τ.Α. 

4. Παρακρατείται μηνιαία συνδρομή των δημοσιο- 
γράφων-μελών της Ε.Σ.Η.Ε.Α., σε ποσοστό 1% επί του 
καθαρού ποσού των πάσης φύσεως καταβαλλόμενων 
αποδοχών και μέχρι του ανωτάτου βασικού μισθού εξω¬ 
τερικού συντάκτη. 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 

Η παρακράτηση της συνδρομής γίνεται επί των απο¬ 
δοχών δώδεκα (12) μηνών και δεν υπολογίζεται επί των 
επιδομάτων εορτών και αδείας. 

Το ανωτέρω ποσό θα αποδίδεται στην Ε.Σ.Η.Ε.Α. εντός 
του επομένου από την παρακράτηση του μήνα. Για την 
παρακράτηση της συνδρομής απαιτείται η κατάθεση 
έγγραφης δήλωσης του εργαζομένου, στον εκκαθαριστή 
αποδοχών, η οποία ανακαλείται ελεύθερα. 

5. Η ισχύς της απόφασης αυτής αρχίζει από 1η Ιανου¬ 
άριου 2006 μέχρι 31 Δεκεμβρίου 2007 καταργούμενης 
από την ίδια ημερομηνία της υπ’ αριθμ. 9493/Ζ/9.5.2005 
(ΦΕΚ 654/Β/16.5.2005) κοινής υπουργικής απόφασης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 12 Οκτωβρίου 2006 


οι ΥΠΟΥΡΓΟΙ 
ΕΣΩΤΕΡΙΚΩΝ ΔΗΜΟΣΙΑΣ 
ΔΙΟΙΚΗΣΗΣ ΚΑΙ ΑΠΟΚΕΝΤΡΩΣΗΣ 

ΠΡΟΚΟΠΗΣ ΠΑΥΛΟΠΟΥΛΟΣ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΠΕΤΡΟΣ ΔΟΥΚΑΣ 

ΕΘΝΙΚΗΣ ΑΜΥΝΑΣ 

ΕΥΑΓΓΕΛΟΣ ΜΕΪΜΑΡΑΚΗΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

ΓΕΩΡΓΙΟΣ ΣΟΥΦΛΙΑΣ 


ΟΙΚΟΝΟΜΙΑΣ ΚΑΙ 
ΟΙΚΟΝΟΜΙΚΩΝ 

ΓΕΩΡΓΙΟΣ ΑΛΟΓΟΣΚΟΥΦΗΣ 

ΕΞΩΤΕΡΙΚΩΝ 

ΝΤΟΡΑ ΜΠΑΚΟΠΑΝΝΗ 

ΑΝΑΠΤΥΞΗΣ 

ΔΗΜΗΤΡΙΟΣ ΣΙΟΥΦΑΣ 

ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 


ΑΠΑΣΧΟΛΗΣΗΣ ΚΑΙ 
ΚΟΙΝΩΝΙΚΗΣ ΠΡΟΣΤΑΣΙΑΣ 


ΥΓΕΙΑΣ ΚΑΙ ΚΟΙΝΩΝΙΚΗΣ 
ΑΛΛΗΛΕΓΓΥΗΣ 


ΣΑΒΒΑΣ ΤΣΙΤΟΥΡΙΔΗΣ ΔΗΜΗΤΡΙΟΣ ΑΒΡΑΜΟΠΟΥΛΟΣ 

ΑΓΡΟΤΙΚΗΣ ΑΝΑΠΤΥΞΗΣ ΚΑΙ ΤΡΟΦΙΜΩΝ ΔΙΚΑΙΟΣΥΝΗΣ 

ΕΥΑΓΓΕΛΟΣ ΜΠΑΣΙΑΚΟΣ ΑΝΑΣΤΑΣΙΟΣ ΠΑΠΑΛΗΓΟΥΡΑΣ 

ΠΟΛΙΤΙΣΜΟΥ ΤΟΥΡΙΣΤΙΚΗΣ ΑΝΑΠΤΥΞΗΣ 

ΓΕΩΡΓΙΟΣ ΒΟΥΛΓΑΡΑΚΗΣ ΦΑΝΗ ΠΑΛΛΗ-ΠΕΤΡΑΛΙΑ 

ΜΕΤΑΦΟΡΩΝ ΚΑΙ ΕΠΙΚΟΙΝΩΝΙΩΝ ΔΗΜΟΣΙΑΣ ΤΑΞΗΣ 

ΜΙΧΑΗΛ-ΓΕΩΡΓΙΟΣ ΛΙΑΠΗΣ ΒΥΡΩΝΑΣ ΠΟΛΥΔΩΡΑΣ 

ΕΜΠΟΡΙΚΗΣ ΝΑΥΤΙΛΙΑΣ ΜΑΚΕΔΟΝΙΑΣ - ΘΡΑΚΗΣ 

ΕΜΜΑΝΟΥΗΛ ΚΕΦΑΛΟΓΙΑΝΝΗΣ ΓΕΩΡΓΙΟΣ ΚΑΛΑΤΖΗΣ 


ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ ΕΠΙΚΡΑΤΕΙΑΣ 

ΑΡΙΣΤΟΤΕΛΗΣ ΠΑΥΛΙΔΗΣ ΘΕΟΔΩΡΟΣ ΡΟΥΣΟΠΟΥΛΟΣ 
-♦- 

Αριθμ. 18543 (4) 

Τροποποίηση συστατικής πράξης της Αμιγούς Δημοτι¬ 
κής Επιχείρησης «Υδροηλεκτρικός Σταθμός Τσιβλού 
του Δήμου Ακράτας». 


Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Τις διατάξεις των άρθρων 252 και 253 του 
ν.3463/2006. 

2. Τις διατάξεις του ν.2539/1997 «Συγκρότηση της Πρω¬ 
τοβάθμιας Τοπικής Αυτοδιοίκησης». 

3. Την υπ’ αριθμ. 11278/28.9.2005 απόφαση μας (ΦΕΚ 
1434/τ.Β7ΐ8.10.2006) «περί μεταβίβασης αρμοδιοτήτων 
στον Γ ενικό Διευθυντή Περιφέρειας κ.λπ.». 

4. Την υπ’ αριθμ. 33067/29.11.1990 απόφαση Νομάρ¬ 
χη Αχαΐας, περί σύστασης κοινοτικής Επιχείρησης στη 
κοινότητα Πλατάνου με την επωνυμία «Υδροηλεκτρικός 
Σταθμός Τσιβλού». 


5. Την υπ’ αριθμ. 128/20.6.2006 απόφαση του Δημοτι¬ 
κού Συμβουλίου Δήμου Ακράτας «περί τροποποίησης- 
συμπλήρωσης της συστατικής πράξης της πιο πάνω 
επιχείρησης», αποφασίζουμε: 

Συμπληρώνουμε - τροποποιούμε την υπ’ αριθμ. 
33067/29.11.1990 απόφαση του Νομάρχη Αχαΐας και 
μόνο ως προς τις παραγράφους 2 και 6Β αυτής και 
όσον αυτές αφορούν τον σκοπό και τους πόρους της 
Επιχείρησης «Υδροηλεκτρικός Σταθμός Τσιβλού». 

1. Συμπληρώνεται ο σκοπός της επιχείρησης ως 
εξής: 

α. Η δημιουργία αιολικού πάρκου προς επίτευξη του 
αυτού σκοπού, ήτοι την παραγωγή και διάθεση ηλε¬ 
κτρικής ενέργειας. 

β. Η εκτέλεση μικρών έργων προς το σκοπό συντήρη¬ 
σης και εύρυθμης λειτουργίας της επιχείρησης. 

2. Το κεφάλαιο που ο Δήμος Ακράτας θα διαθέτει 
στην Δημοτική Επιχείρηση «Υδροηλεκτρικός Σταθμός 
Τσιβλού» αυξάνεται από το ποσό των 500.000 δρχ. στο 
ποσό των 191.050,00 €. 

3. Μετά την ισχύ του ν.2539/1997 η ονομασία της επι¬ 
χείρησης από κοινοτική επιχείρηση «Υδροηλεκτρικός 
Σταθμός Τσιβλού» κοινότητας Πλατάνου, μετονομάζε¬ 
ται σε Δημοτική Επιχείρηση «Υδροηλεκτρικός Σταθμός 
Τσιβλού» του Δήμου Ακράτας. 

Κατά τα λοιπά ισχύει η υπ’ αριθμ. 33067/29.11.1990 από¬ 
φαση του Νομάρχη Αχαΐας. 

Από τη δημοσίευση της παρούσας στο οικείο ΦΕΚ 
δεν προκαλείται δαπάνη σε βάρος του κρατικού προϋ¬ 
πολογισμού, αλλά μόνο σε βάρος του ισχύοντος προ¬ 
ϋπολογισμού έτους 2006 του Δήμου Ακράτας το ύψος 
της οποίας ανέρχεται στο ποσό των 200.000 € και είναι 
εγγεγραμμένη στον ΚΑΕ 00.6737.02. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 3 Οκτωβρίου 2006 

Με εντολή Γ ενικού Γ ραμματέα Περιφέρειας 

Ο Γ ενικός Διευθυντής κ.α.α. 

ΧΡΗΣΤΟΣ ΓΙΩΤΣΟΠΟΥΛΟΣ 

-♦- 

Αριθμ. 102005/11636 (5) 

Σύσταση Νομικού Προσώπου Δημοσίου Δικαίου με την 
επωνυμία «Σχολική Επιτροπή Ειδικού Εργαστηρίου 
Επαγγελματικής Εκπαίδευσης Κοζάνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΜΑΚΕΔΟΝΙΑΣ 

Έχοντας υπόψη: 

1) Τις διατάξεις του άρθρου 5 του ν. 1894/1990 (ΦΕΚ 110/ 
Α') και του άρθρου 203 του π.δ. 410/1995 (ΦΕΚ231/Α'). 

2) Τις διατάξεις του ν. 2503/1997 «Διοίκηση, Οργάνω¬ 
ση, Στελέχωση της Περιφέρειας, ρύθμιση θεμάτων για 
την Τοπική Αυτοδιοίκηση και άλλες διατάξεις» (ΦΕΚ 
107/Α'/30.5.1997). 

3) Τις διατάξεις του άρθρου 90 του «Κώδικα νομοθε¬ 
σίας για την Κυβέρνηση και τα κυβερνητικά όργανα», 
που κυρώθηκε με το άρθρο πρώτο του π.δ. 63/2005 
(ΦΕΚ 98 Α') 

4) Την υπ’ αριθμ. 478/2006 απόφαση του Δημοτικού 
Συμβουλίου Κοζάνης, αποφασίζουμε: 

1) Συστήνουμε στο Δήμο Κοζάνης του Νομού Κοζάνης 
Νομικό Πρόσωπο Δημοσίου Δικαίου με την επωνυμία 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


«Σχολική Επιτροπή Ειδικού Εργαστηρίου Επαγγελματι¬ 
κής Εκπαίδευσης Κοζάνης». 

2) Σκοπός του νομικού προσώπου είναι: 

α) Η διαχείριση των πιστώσεων που διατίθενται για 
τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, ανα¬ 
λωσίμων υλικών κ.λπ. 

β) Η εκτέλεση μικρών έργων για επισκευή και συντή¬ 
ρηση των διδακτηρίων. 

γ) Η αποκατάσταση φθορών και ζημιών των επίπλων, 
εξοπλισμού και γενικά των διδακτηρίων εγκαταστά¬ 
σεων. 

δ) Η φροντίδα για την εξεύρεση άλλων πόρων και 
ο εφοδιασμός των σχολικών μονάδων με έπιπλα και 
σκεύη, με βιβλία για τη σχολική βιβλιοθήκη και γενικά 
με όλα τα μέσα που είναι απαραίτητα για τη λειτουρ¬ 
γία της και γενικότερα η λήψη όλων των μέτρων που 
κρίνονται αναγκαία για τη στήριξη της διοικητικής λει¬ 
τουργίας των σχολικών μονάδων. 

3) Διοίκηση του νομικού προσώπου: 

Το Νομικό Πρόσωπο διοικείται από πενταμελές (5) 
Διοικητικό Συμβούλιο αποτελούμενο από: 

α) Τον Πρόεδρο που είναι ο Δήμαρχος ή άλλο μέλος 
αιρετό ή μη, που ορίζεται από αυτόν. 

β) Τον εκάστοτε Δ/ντή του Σχολείου. 

γ) Τον εκπρόσωπο του συλλόγου γονέων και κηδεμό¬ 
νων με τον αναπληρωτή του. 

δ) Ένα Δημοτικό Σύμβουλο με τον αναπληρωτή του. 

ε) Ένα δημότη ή κάτοικο με τον αναπληρωτή του 
που έχει ανάλογη επαγγελματική ή κοινωνική δράση ή 
ειδικές γνώσεις. 

Η θητεία των μελών του Δ.Σ. ακολουθεί τη δημοτική 
περίοδο. 

Το Δ.Σ. εκλέγει Αντιπρόεδρο και Γραμματέα. 


4) Πόροι του Νομικού Προσώπου είναι: 

α) Η ετήσια επιχορήγηση του Δήμου, όπως αυτή κα¬ 
θορίζεται εκάστοτε από το Δημοτικό Συμβούλιο και 
αναγράφεται στον οικείο προϋπολογισμό, 
β) Η ετήσια επιχορήγηση του Κράτους 
γ) Οι κάθε είδους εισφορές, δωρεές, κληρονομιές και 
κληροδοσίες, 

δ) Οι εισπράξεις από το αντίτιμο των παρεχομένων 
πραγμάτων ή υπηρεσιών, 
ε) Οι πρόσοδοι από την περιουσία του. 

5) Το νομικό πρόσωπο εκπροσωπείται στα δικαστήρια 
και σε κάθε άλλη δημόσια αρχή από τον Πρόεδρο του 
Διοικητικού Συμβουλίου και όταν αυτός απουσιάζει ή 
κωλύεται από τον Αντιπρόεδρο. 

6) Κάλυψη Δαπάνης. 

Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του τρέ¬ 
χοντος έτους 2006 του Δήμου Κοζάνης. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Κοζάνη, 29 Σεπτεμβρίου 2006 

Ο Γ ενικός Γ ραμματέας Περιφέρειας 
ΑΝΔΡΕΑΣ ΛΕΟΥΔΗΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 2 ) 

Στην υπ’ αριθμ. 2/38710/0022/28.7.2006 απόφαση του 
Υπουργού Οικονομίας και Οικονομικών, η οποία έχει 
δημοσιευθεί στο υπ’ αριθμ. 1260/Β/2006 ΦΕΚ, στη σελίδα 
16954, στο στίχο 12ο εκ των άνω, αντικαθίστανται: 
το εσφαλμένο: «Δ.Ο.Υ. Χαλανδρίου» 
με το ορθό: «Δ.Ο.Υ. Χάιδαρίου». 

(Από το Υπουργείο Οικονομίας και 
Οικονομικών) 

